Symbol rozcestia O iných významoch výrazu *Zelný trh* pozri *Zelný trh*.
Zelný trh s fontánou *Parnas*, v hornej časti snímky sú veže Katedrály svätého Petra a Pavla
**Zelný trh** (nem. *Krautmarkt*, v hanteci *Zelňák* alebo *Zelné rynk*) je námestie v brnianskej štvrti Brno-město. Leží na svahu tesne pod Petrovom, asi 400 metrov južne od centrálneho Náměstí Svobody, a má približne obdĺžnikový tvar. Väčšina plochy sa v časti roka využíva ako trhovisko, na ktorom sa predáva ovocie, zelenina, kvetiny a i. inak námestie slúži predovšetkým ako parkovisko.

V roku 2010 bol verejnosti predstavený, neskôr zamietnutý, zámer súkromného investora vybudovať v dolnej časti námestia podzemné garáže so 60 parkovacími miestami.

Dejiny
------

Trhovisko, ktorého pôvodný názov bol **Horní trh**, vzniklo v 13. storočí na vtedy ešte nezastavanom mieste. Jeho súčasťou boli aj Drůbeží trh (Hydinový trh), Hrnčířský trh (Hrnčiarsky trh) a Vetešnický trh (Starožitnícky). Až v 15. storočí dostáva svoj dnešný názov Zelný trh (nemecky *Krautmarkt*). Zelný trh bol aj dôležitým miestom spravodlivosti – bol tu pranier a klietka pre zločincov.

V júni 1841 tu pravdepodobne opát Bedřich Franz vytvoril prvú reportážnu Dagerotypiu v českých oblastiach a jednu z najstarších fotografií svojho druhu na svete.

Historický ráz námestia bol v 50. rokoch 20. storočia porušený veľmi necitlivým zásahom – výstavbou budovy obchodného centra (tržnice) v severozápadnom rohu námestia na mieste domu, ktorý bol zničený americkým náletom v novembri 1944; stavbu financovala UNRRA. Pod námestím boli vybudované aj kolektory.

Významné objekty
----------------

Dominantou námestia je fontána Parnas z konca 17. storočia, ktorá sa nachádza sa približne v prostriedku priestranstva. Fontánu projektoval Johann Bernhard Fischer z Erlachu, vystaval ju v rokoch 1693–1695 Adam Tobiáš Kracker z Viedne.

V hornej časti námestia stojí stĺp Najsvätejšej Trojice s plastikami Immaculaty, sv. Jána Nepomuckého, sv. Primitiva, Konstantina Filozofa a dvojice anjelov z obdobia vrcholného baroka, dielo Antonína Schweigla z roku 1729.

K významným budovám okolo námestia patrí Dietrichsteinský palác (budova pôvodne vrchného zemského súdu, neskôr Moravského zemského múzea), Divadlo Husa na provázku (palác Hausperských z Fanalu), palác opáta žďárskeho kláštora, tzv. Malý Špalíček (ktorý vznikol spojením štyroch domov gotického a renesančného pôvodu) a nedávno zrekonštruované divadlo Reduta. Na čele dolnej časti námestia stojí dominantná budova s súpisným číslom 2, v ktorej v rokoch 1969–1990 sídlila právnická fakulta.

Galéria
-------

* Námestie v dobe trhovej sezónyNámestie v dobe trhovej sezóny
* Pohľad na námestie z veže starej radnicePohľad na námestie z veže starej radnice
* Zelný trh v roku 1827Zelný trh v roku 1827
* Vianočný trh na námestíVianočný trh na námestí
* Stĺp najsvätejšej trojiceStĺp najsvätejšej trojice
* Fontána Parnas na námestíFontána Parnas na námestí

Zelný trh
Zelný trh

Literatúra
----------

* 

Súradnice: 49°11′33″S 16°36′33″V﻿ / ﻿49,1925°S 16,60917°V﻿ / 49.1925; 16.60917

Referencie
----------

1. ↑  Archivované 2010-07-18 na Wayback Machine Pod Zelným trhem mohou vyrůst garáže, ČT24
2. ↑  Pavel Scheufler: Teze k dějinám fotografie v letech 1839 – 1918 Archivované 2011-09-28 na Wayback Machine, scheufler.cz
3. ↑  Katastrální plán Brna z roku 1906
4. ↑  STEHLÍK, Miloš. *Kašna Parnas od J. B. Fischera z Erlachu*. Brno : Památkový ústav v Brně, 1996. ISBN 80-85032-53-8. S. 47. (po česky)

Iné projekty
------------

Commons
* Spolupracuj na Commons Commons ponúka multimediálne súbory na tému **Zelný trh (Brno)**

Externé odkazy
--------------

* Virtuálna prehliadka
* Virtuálna prehliadka

Zdroj
-----

*Tento článok je čiastočný alebo úplný preklad článku Zelný trh (Brno) na českej Wikipédii.*